Pinetown-ongeluk: Moordaanklagte teen trokbestuurder laat vaarWrakke op die ongelukstoneel Foto: ER24, Twitter Moordaanklagte teen ŉ vragmotorbestuurder wat verlede jaar in Pinetown, KwaZulu-Natal die dood van 24 mense veroorsaak het, sal laat vaar word. “Die aanklag is nie meer moord nie,” het Lindokuhle Mdlethshe, die man se prokureur, aan verslaggewers gesê. “Die direkteur van openbare vervolging het ons aangeraai dat die klagte na strafbare manslag verander sal word.” Sanele Goodness May van Swaziland, het vroeër vlugtig in die Pinetown-landdroshof verskyn deur ŉ videoskakel uit die Westville-gevangenis in Durban. Mdletshe het buite die hof gesê hy kan nou weer aansoek doen om borgtog. Die 24 aanklagte van moord sal moontlik eers formeel laat vaar word sodra die nuwe aanklag gebring is. Die saak teen May is tot 28 Maart uitgestel. May se vragmotor het op 5 September, tydens spitsverkeer, in vier minibustaxi’s en twee motors geploeg. Altesaam 22 mense is op die toneel dood en twee het later in die hospitaal aan hul beserings beswyk. ŉ Video van die voorval het groot reaksie uitgelok en die video is intussen reeds byna 1 miljoen keer op YouTube gekyk. Natasha Ramkisson-Kara, woordvoerder van die NVG, het bevestig dat die aanklag na strafbare manslag verander sal word, maar het navrae oor die redes vir dié besluit na die nasionale woordvoerder, Nathi Mncube verwys. Hy was nie dadelik beskikbaar nie. -SAPA Lees ook: Pinetown-ongeluk: Hof sê oor borg Pinetown-ongeluk: Bestuurder hoor vandag oor borg Pinetown-ongeluk: Bestuurder se lisensie vervals én hy is onwettig in land Pinetown-ongeluk: Bestuurder gaan vandag aansoek doen om borgtog Pinetown-ongeluk: Vragmotoreienaar berou ongeluk Pinetown gru-ongeluk: Trokbestuurder vandag weer in hof Dodetal in Pinetown-ongeluk styg Video: Lugvideo van Pinetown gru-ongeluk gepubliseer Pinetown gru-ongeluk: Bestuurder van 22 moorde aangekla Pinetown-trokongeluk: Bestuurder vandag in hof Skokvideo: Pinetown gru-trokongeluk afgeneem Pinetown gru-ongeluk: Amptelike dodetal bekend Pinetown gru-ongeluk: Trokbestuurder in hegtenis geneem 27 sterf in gru-ongeluk